2019. gada 26. novembrī Noteikumi Nr. 561

Rīgā (prot. Nr. 55 17. §)

**Grozījumi Ministru kabineta 2007. gada 18. decembra noteikumos Nr. 876 "Transportlīdzekļu un to numurēto agregātu tirdzniecības noteikumi"**

Izdoti saskaņā ar

[Ceļu satiksmes likuma](http://likumi.lv/ta/id/45467-celu-satiksmes-likums)

4.1panta trešo un ceturto daļu

1. Izdarīt Ministru kabineta 2007. gada 18. decembra noteikumos Nr. 876 "Transportlīdzekļu un to numurēto agregātu tirdzniecības noteikumi" (Latvijas Vēstnesis, 2007, 207. nr.; 2008, 140. nr.; 2013, 81. nr.; 2015, 219. nr.; 2016, 251. nr.) šādus grozījumus:

1.1. aizstāt 11. punktā vārdu "izvietojums" ar vārdiem "izvietojums, un tirdzniecības teritorijas kopskata fotoattēlu";

1.2. izteikt 12.3punktu šādā redakcijā:

"12.3 Pēc tirdzniecības vietas reģistrācijas CSDD tirdzniecības reģistrā un publiski pieejamā tīmekļa vietnē ([www.csdd.lv](http://www.csdd.lv)) norāda ziņas par komersantu, tā ierīkotās tirdzniecības vietas adresi un transportlīdzekļu veidus, ar kādiem paredzēta tirdzniecība attiecīgajā tirdzniecības vietā, ievieto tirdzniecības vietas plānu un tirdzniecības teritorijas kopskata fotoattēlu, kā arī, izmantojot tirdzniecības reģistra tiešsaistes formu, nodrošina komersantam iespēju izdrukāt tirdzniecības vietas reģistrācijas apliecību (novietošanai tirdzniecības vietas telpās klientiem redzamā vietā).";

1.3. papildināt noteikumus ar 26.1punktu šādā redakcijā:

"26.1 Ja transportlīdzekļa īpašnieks ir persona, kurai saskaņā ar normatīvajiem aktiem par patērētāju tiesību aizsardzību ir tiesības patērētājam sniegt kreditēšanas pakalpojumu un kura, pamatojoties uz sadarbības līgumu ar CSDD par atzīmju izdarīšanu transportlīdzekļu un to vadītāju valsts reģistrā, elektroniski var sniegt informāciju par atļauju transportlīdzekļu tirdzniecībai, tad transportlīdzekli pieņem tirdzniecībai, pārdod vai atdod īpašniekam, neprasot uzrādīt pilnvaru, pēc tam, kad īpašnieks minētajā reģistrā izdarījis attiecīgu atzīmi.";

1.4. izteikt 33. punktu šādā redakcijā:

"33. Ar tirdzniecībā pieņemtu transportlīdzekli ceļu satiksmē izmēģinājuma braucienos atļauts piedalīties komersanta pārstāvim vai klientam komersanta pārstāvja klātbūtnē. Komersanta pārstāvja klātbūtne nav obligāta klienta izmēģinājuma braucienos ar mopēdiem, motocikliem, tricikliem vai kvadricikliem.";

1.5. svītrot 34. punktu;

1.6. izteikt 35. punktu šādā redakcijā:

"35. Lai pārdotu Latvijā reģistrētu transportlīdzekli, nepieciešama Latvijā izsniegta tāda transportlīdzekļa reģistrācijas apliecība, kurš noņemts no uzskaites atsavināšanai Latvijā vai izvešanai no Latvijas (turpmāk – reģistrācijas apliecība). Pēc transportlīdzekļa pārdošanas reģistrācijas apliecību kopā ar īpašumtiesību apliecību izsniedz transportlīdzekļa ieguvējam.";

1.7. izteikt 45.2. apakšpunktu šādā redakcijā:

"45.2. transportlīdzekļa vai numurētā agregāta īpašnieka vārdu, uzvārdu un personas kodu (ārvalstniekam – tikai dzimšanas datumu, ja tam Latvijā nav piešķirts personas kods) vai juridiskās personas nosaukumu, reģistrācijas numuru un adresi, kā arī pārstāvja vārdu, uzvārdu un personas kodu (ārvalstniekam – tikai dzimšanas datumu, ja tam Latvijā nav piešķirts personas kods), ja īpašnieka vārdā rīkojas pārstāvis;";

1.8. papildināt 65. punktu ar trešo teikumu šādā redakcijā:

"Tirdzniecības numura zīmes piestiprina transportlīdzeklim valsts reģistrācijas numura zīmju stiprināšanai paredzētajās vietās.";

1.9. papildināt noteikumus ar 65.1 punktu šādā redakcijā:

"65.1 Tirdzniecības numura zīmju izmantošana ceļu satiksmē attiecībā uz tirdzniecībai paredzētiem vai tirdzniecībā pieņemtiem transportlīdzekļiem atļauta pēc tam, kad komersants uz tirdzniecības numura zīmes derīguma termiņu noslēdzis transportlīdzekļa īpašnieka civiltiesiskās atbildības obligātās apdrošināšanas līgumu un uz laiku līdz divām dienām reģistrējis konkrēto braucienu tirdzniecības reģistrā, noformējot pavadzīmi. Pavadzīmē datus par transportlīdzekli iekļauj no tirdzniecības reģistra. Ja attiecīgais transportlīdzeklis no ārvalsts ievests Latvijā ar citu transportu un tiek pārvietots uz tirdzniecības vietu ar tirdzniecības numura zīmēm, pavadzīmē norāda transportlīdzekļa marku, modeli un pārvietošanas maršrutu (transportlīdzekļa saņemšanas un tirdzniecības vietas adresi), kurā var iekļaut tuvāko transportlīdzekļu agregātu numuru salīdzināšanas vietu.";

1.10. izteikt 66. punktu šādā redakcijā:

"66. Izmantojot ceļu satiksmē tirdzniecības numura zīmes, ja izmēģinājuma brauciens tiek veikts ar mopēdu, motociklu, triciklu vai kvadriciklu bez komersanta pārstāvja klātbūtnes, komersanta pārstāvim vai klientam ir klāt:

66.1. uzskaites tehniskos datus apliecinošs dokuments, ja transportlīdzeklis nav reģistrēts Latvijā;

66.2. īpašuma tiesības apliecinošs dokuments, ja transportlīdzeklis vēl nav pieņemts tirdzniecībā;

66.3. tirdzniecības reģistrā noformētas pavadzīmes izdruka.";

1.11. papildināt noteikumus ar 75. punktu šādā redakcijā:

"75. Komersanti, kuru tirdzniecības vietas reģistrētas līdz 2019. gada 30. novembrim, tirdzniecības teritorijas kopskata fotoattēlu iesniedz līdz 2020. gada 1. jūnijam, izmantojot tirdzniecības reģistra tiešsaistes formu vai CSDD oficiālo tirdzniecības reģistra elektroniskā pasta adresi."

2. Noteikumi stājas spēkā 2019. gada 1. decembrī.

Ministru prezidents A. K. Kariņš

Satiksmes ministrs T. Linkaits